Fukuokában működik Japán egyik baseball élcsapata, a Fukuoka Softbank Hawks. Professzionális futballcsapata az Avispa Fukuoka. Itt működnek a Kyuden Voltex és a West Red Sparks rögbicsapatok és a Rizing Fukuoka nevű kosárlabdacsapat is. Minden év áprilisában a városban rendezik a japán dzsúdóbajnokságot, októberben a Nagaszakiból induló, a világ leghosszabb váltófutó versenyét, november közepén a Kjúsú Baso szumóbajnokságot, minden év december 1-jén pedig nemzetközi maratonfutó versenyt. Fukuoka volt a gazdája az 1995-ös nyári universiádénak, a 2001-es vizes világbajnokságnak és a 2006-os mezeifutó világbajnokságnak. 2022-ben ismét itt rendezik az úszó-világbajnokságot.